תקנות-שעת-חירום (אבטחת מוסדות חינוך)
; , ; , ; ; ; ; ; ; ; , ; ; ; ; , ; ; ; ; .

בתוקף סמכותי לפי , אני מתקין תקנות־שעת־חירום אלה:

 בתקנות אלה –
 ”השר“ – שר החינוך והתרבות;
 ”אבטחה“ – לרבות אימונים, סריקות, שמירה וכל פעולה אחרת הדרושה לדעת הממונה לשם אבטחת מוסדות חינוך;
 ”הממונה“ – מי שהשר מינה להיות אחראי על אבטחת מוסדות חינוך לענין תקנות אלה, כולן או מקצתן;
 ”מוסד“ – גן ילדים, בית ספר יסודי, תלמוד תורה, חטיבת ביניים, בית ספר על־יסודי, מוסד חינוך משלים, מפעל קיט לילדים, מרכז תרבות־נוער־וספורט, פנימיה, מוסד להשכלה גבוהה וכל מוסד אחר שבו ניתן חינוך.

 הממונה רשאי להטיל חובת אבטחה על תלמידי מוסד מכיתה י׳ ומעלה, על הורי התלמידים, על מנהל המוסד, על המורים ועל עובדים אחרים של המוסד.
 חובת אבטחה לפי תקנה זו –
 יכול שיחוייב תלמיד, חוץ מתלמיד במוסד להשכלה גבוהה, לקיימה גם במוסד שבו אינו לומד;
 לא תוטל בשל תלמידים במוסד להשכלה גבוהה על הוריהם.
 במקום הטלת חובת אבטחה על הורי התלמידים כאמור בתקנת משנה (א), תגבה רשות מקומית, החל בשנת הלימודים התשנ״ב, מהורי התלמידים, תשלום עבור שכירת שירותי שמירה, שייקבע מעת לעת בהודעה בדבר אישור גביית תשלומים והחזר הוצאות בעד הספקה ושירותים נוספים כאמור ; הרשות המקומית תארגן את השמירה ותפקח עליה.
 תקנת משנה (ג) לא תחול על רשות מקומית שקבע השר בצו בהתייעצות עם ועדת החינוך והתרבות של הכנסת.

 הודעה על הטלת חובת אבטחה תינתן בכתב למנהל המוסד או מי שהוא הסמיך לכך, והיא תפרט את סוגי האנשים החייבים בה ואת דרכי האבטחה; מנהל המוסד או מי שהוא הסמיך לכך, יודיע מראש תוך זמן סביר, כפי שיקבע השר בכללים לאחר התייעצות בועדת החינוך והתרבות של הכנסת, למי שחייב באבטחה על פי הודעת הממונה על חובת האבטחה שהוטלה עליו, על המועדים לקיומה ועל פרטי הפעולות שעליו למלא, ומי שקיבל הודעה כאמור חייב לקיימה בהתאם להודעה.
 הודעה לפי תקנת משנה (א) למנהל מוסד רואים אותה כאילו הגיעה לידיעתו באחת מאלה:
 אם נמסרה לידיו;
 אם נשלחה אליו בדואר רשום לפי מען המוסד;
 אם פורסמה בחוזר המנהל הכללי של משרד החינוך והתרבות.
 הודעה לפי תקנת משנה (א) למי שחייב באבטחה רואים אותה כאילו הגיעה לידיעתו באחת מאלה:
 אם נמסרה לידיו;
 אם נשלחה אליו בדואר רשום לפי מען מקום מגוריו הקבוע.

 לא יידרש הורה לקיים חובת אבטחה, במוסד אחד או ביותר ממוסד אחד, במשך יותר משבע שעות לחודש.
 היתה האבטחה קשורה בשימוש בנשק או בפעילות בשעות הלילה, לא יהא חייב בה אלא מי שחייב בשירות בטחון לפי .
 מי שנדרש לקיים חובת אבטחה בזמן פלוני יהא פטור מלקיימה אם באותו זמן הוא אחד מאלה:
 חייל, כהגדרתו , בזמן שהוא מנוע מלקיים את חובת האבטחה בשל שירותו בצבא;
 שוטר כמשמעותו , וסוהר כמשמעותו , בזמן שהם מנועים מלקיים את חובת האבטחה בשל שירותם;
 ממלא תפקיד לפי ;
 משרת בשירות עבודה לפי ;
 מי שנתקיים בו האמור בפסקאות (1) עד (3) יודיע על כך למנהל המוסד בתכוף לאחר קבלת הדרישה לקיים חובת אבטחה.

 הממונה, או מי שהוא הסמיך לכך, רשאי לשחרר מחובת אבטחה, כולה או מקצתה, או לדחות מילויה, אם לפי שיקול דעתו, אין החייב בה מסוגל לקיימה מטעמי בריאות, והוגשה לו תעודת רופא המעידה על כך, או מטעמים סבירים אחרים.

 הממונה רשאי, במקרים מיוחדים, ובהתאם לכללים שיקבע השר באישור ועדת החינוך והתרבות של הכנסת, להורות כי אבטחת מוסד תהיה על ידי שומרים בשכר, בגבולות תקציב שאושר לצורך זה; עשה כן הממונה, ישא אוצר המדינה בשכר ובתשלומי חובה אחרים המוטלים על המעביד.
 מי שאינו חייב באבטחה מכוח תקנות אלה רשאי להתנדב בכתב לפעולות אבטחה, ומי שחייב באבטחה רשאי להתנדב כאמור לפעולות אבטחה נוספות על אלה שהוא חייב בהן; עשה כן, יהא דינו כדין מי שמקיים חובת אבטחה מכוח תקנות אלה.

 היה הממונה סבור כי יש להתקין מיתקנים במוסד לשם אבטחתו, רשאי הוא בהסכמת המשטרה להורות לרשות החינוך המקומית, כמשמעותה , שבתחום שיפוטה מצוי המוסד, או לבעלי המוסד, על התקנתם, ומי שקיבל הוראה כאמור חייב לבצעה.
 הותקנו מיתקנים לפי סעיף קטן (א), רשאי הממונה להורות כי אוצר המדינה ישא בהוצאות התקנתם, כולן או מקצתן, במסגרת התקציב המיועד לכך במשרד החינוך והתרבות.

 השר רשאי להורות לממונה לפעול במסגרת סמכויותיו, אם נראה לו שלא עשה כן.

 הטוען שחובת אבטחה הוטלה עליו שלא כדין, רשאי לערור לפני ועדת ערר.
 הגשת הערר לא תעכב מילוי חובת האבטחה, אלא אם הורה על כך יושב ראש ועדת הערר.

 הרשות המקומית תמנה ועדת ערר לענין תקנות אלה, תוך המועד שקבע השר; לא מינתה הרשות המקומית ועדת ערר תוך המועד האמור, רשאי השר למנותה; מינויה של ועדת ערר יכול שיהיה לכל תחום השיפוט של אותה רשות מקומית או למוסד חינוך מסויים.
 כל ועדת ערר תהיה של שלושה.
 על ועדת ערר יחולו .
 הועדה רשאית לאשר את הטלת החובה בתנאים או ללא תנאים או לבטלה.

 

 מעביד ישחרר עובד מעבודתו לצורך מילוי חובת אבטחה שהוטלה על העובד לפי תקנות אלה.
 המעביד ישלם לעובד את מלוא שכרו לזמן שנעדר מהעבודה בשל מילויה של חובת אבטחה שהוטלה עליו.
 העובד יחזיר את זמן העדרו מהעבודה בשל מילויה של חובת אבטחה שהוטלה עליו, בדרך של שעות חלופות או משמרת אחרת, אף אם היה בכך סטיה מן האמור ; לא יהיה העובד חייב לעבוד יותר משתי שעות חלופות בכל יום עבודה.
 אישור הממונה על מילויה של חובת אבטחה יהיה ראיה לכאורה על כך.
  לא יפטר מעביד עובד בשל היעדרותו מהעבודה לצורך מילוי חובת אבטחה לפי תקנות אלה.
 לענין תקנה זו, דין חובת אבטחה לפי צו של מפקד כוחות צבא הגנה לישראל באזור יהודה והשומרון או באזור חבל עזה כדין חובת אבטחה לפי תקנות אלה.

 מי שלא מילא חובה שהוטלה עליו מכוח תקנות אלה או לא קיים דרישה להתקין מיתקנים כאמור , או הפריע לקיום חובה או דרישה כאמור, דינו – קנס אלפיים לירות.
 לא יועמד אדם לדין לפי תקנה זו אלא אם מלאו לו 18 שנה בזמן שעבר את העבירה.

 אין בתקנות אלה כדי לגרוע מהוראות כל דין.

 לענין תקנות אלה דין המדינה כדין כל מעביד.

 לתקנות אלה ייקרא ”תקנות־שעת־חירום (אבטחת מוסדות חינוך), תשל״ד–1974“.

 אהרן ידליןשר החינוך והתרבות

בוט חוקים